钦定古今图书集成/明伦汇编/家范典/第012卷 > 大戴礼记 > 《本命章》
## 钦定古今图书集成/明伦汇编/家范典/第012卷 > 大戴礼记 > 《本命章》

“《礼》以四制，有恩、有义、有节、有权。恩厚者其服重，故为
父斩衰三年。以恩制者，门内之治恩掩义，门外之治
义断恩。”资于事父以事君，而敬同。贵贵尊尊，义之大
者也，故为君亦服斩衰三年，以义制者也。“三日而食，
三月而沐，期而练，毁不灭性，不以死伤生。丧不过三
年，苴衰不补，坟墓不坏，同于丘陵。除之日，鼓素琴，示”
民有终也，以节制者也。资于事父以事母，而爱同。天
无二日，国无二君，家无二尊，以治之也。父在为母齐
衰期，见无二尊也。“百官备，百制具，不言而事行者扶
而起，言而后事行者扶而起，身自执事，而后事行者
面诟而已。”凡此以权制者也。始死三日不怠，三月不
解，期悲号，三年忧，恩之杀也，圣人因杀以制节也。